Denílson Pereira Neves

pisi
Denílson Pereira Neves (sündinud 16. veebruaril 1988 São Paulos) on Brasiilia jalgpallur, poolkaitsja.

2006. aastani mängis Denilson oma kodumaal klubis São Paulo FC ja võitis klubiga Copa Libertadorese ja FIFA Maailma klubide karika.

Aastatel 2006–2011 mängis ta Inglismaa Premier League'i klubis Arsenal. Aastatel 2011–2015 mängis ta taas São Paulos. 2012. aastal võitis ta São Pauloga Lõuna-Ameerika klubide karikasarja Copa Sudamericana. Hiljem on ta mänginud veel Araabia Ühendemiraatide klubis Al Wahda ja Brasiilia kõrgliiga klubis Cruzeiro.

2005. aastal tuli ta Brasiilia kuni 17-aastaste koondisega Lõuna-Ameerika omavanuste meistriks. Sama aasta alla 17-aastaste maailmameistrivõistlustel sai ta Brasiilia koondisega teise koha. Brasiilia jalgpallikoondises pole Denilson kunagi mänginud.

Kategooria:Brasiilia jalgpallurid
Kategooria:São Paulo FC mängijad
Kategooria:Arsenal FC mängijad
Kategooria:Cruzeiro Esporte Clube mängijad
Kategooria:Premier League'i mängijad
Kategooria:Sündinud 1988